

**Республиканың бiрқатар алтын және полиметалл кен орындарының кейбiр мәселелерi туралы**

Қазақстан Республикасы Министрлер Кабинетiнiң Қаулысы 1995 жылғы 15 ақпандағы N 164-а

      LМI, S.А. Switzerland (Indipendance S.А.) компаниясы тарапынан
Суздаль, Мизек, Светинское, Думан-Шуақ, Гагаринское, Шатыркөл,
Жайсаң, Родниковое, Шәймерден, Варваринское, Павловское және
Самарское алтын, күмiс және түстi металдар кен орындарын барлау,
игеру және дамыту үшiн кредит беру жөнiндегi мiндеттемелердiң
орындалмауына байланысты Қазақстан Республикасының Министрлер
Кабинетi қаулы етедi:

      1. Қазақстан Республикасының Геология және жер қойнауын
қорғау министрлiгi (С.Дәукеев) "Байбұлақ" бiрлескен кәсiпорнына
аталған кен орындарына берiлген лицензияларды қайтарып алсын және
тау-кен бөлiктерiн берудi рәсiмдеудi тоқтатсын.

      2. Светинское, Думан-Шуақ, Гагаринское, Шатыркөл, Жайсаң кен
орындары Қазақстан Республикасы Премьер-министрiнiң 1993 жылғы
22 қыркүйектегi N 420 өкiмiмен жарияланған тендер тiзiмiнде
қалпына келтiрiлсiн.

      3. Семей, Жамбыл, Қарағанды және Қостанай облыстарының

әкiмдерi тиiстi аумақтардағы аталған кен орындарына "Байбұлақ"
бiрлескен кәсiпорнына жер бөлiп берудi рәсiмдеудi тоқтататын
болсын.
 4. "Байбұлақ" бiрлескен кәсiпорнымен алтын және полиметалл кен
орындарын барлау және игеру туралы" Қазақстан Республикасы
Министрлер Кабинетiнiң 1995 жылғы 20 қаңтардағы N 29 қаулысының
күшi жойылған деп танылсын.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК